Document ID: 32010D0072

SKLEP KOMISIJE
z dne 8. februarja 2010
o nevključitvi nekaterih snovi v priloge I, IA ali IB k Direktivi 98/8/ES Evropskega parlamenta in Sveta o dajanju biocidnih pripravkov v promet
(notificirano pod dokumentarno številko C(2010) 751)
(Besedilo velja za EGP)
(2010/72/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Direktive 98/8/ES Evropskega parlamenta in Sveta z dne 16. februarja 1998 o dajanju biocidnih pripravkov v promet (1) in zlasti drugega pododstavka člena 16(2) Direktive,
ob upoštevanju naslednjega:
(1)
Uredba Komisije (ES) št. 1451/2007 z dne 4. decembra 2007 o drugi fazi desetletnega delovnega programa iz člena 16(2) Direktive 98/8/ES Evropskega parlamenta in Sveta o dajanju biocidnih pripravkov v promet (2) določa seznam aktivnih snovi, ki se ocenijo glede njihove možne vključitve v Prilogo I, IA ali IB k Direktivi 98/8/ES.
(2)
Za mnoge kombinacije snovi/vrst pripravkov, vključene v navedeni seznam, so se bodisi vsi udeleženci umaknili iz programa pregledovanja bodisi država članica, imenovana za poročevalko pri ocenjevanju, ni prejela celotne dokumentacije do roka iz člena 9 in člena 12(3) Uredbe (ES) št. 1451/2007.
(3)
Zato je Komisija na podlagi členov 11(2), 12(1) in 13(5) Uredbe (ES) št. 1451/2007 o tem ustrezno obvestila države članice. Navedena obvestila so bila objavljena v elektronski obliki 13. januarja 2009, 11. februarja 2009 in 11. marca 2009.
(4)
V treh mesecih po navedeni objavi ni nobena oseba ali država članica izrazila zanimanja za prevzem vloge udeleženca za zadevne snovi in vrste pripravkov.
(5)
V skladu s členom 12(5) Uredbe (ES) št. 1451/2007 zato zadevnih snovi in vrst pripravkov ni treba vključiti v prilogo I, IA ali IB k Direktivi 98/8/ES.
(6)
Biocidni pripravki, ki vsebujejo aktivne snovi za vrste pripravkov iz Priloge k temu sklepu, se zaradi pravne varnosti ne bi smeli več dajati v promet, pri čemer začne ta ukrep veljati na navedeni datum.
(7)
Ukrepi, predvideni s tem sklepom, so v skladu z mnenjem Stalnega odbora za biocidne pripravke -
SPREJELA NASLEDNJI SKLEP:
Člen 1
Snovi, navedene v Prilogi k temu sklepu, se ne vključijo za zadevne vrste pripravkov v prilogo I, IA ali IB k Direktivi 98/8/ES.
Člen 2
Za namene člena 4(2) Uredbe (ES) št. 1451/2007 se biocidni pripravki, ki vsebujejo aktivne snovi za vrste pripravkov iz Priloge k temu sklepu, zaradi pravne varnosti ne smejo več dajati v promet, pri čemer začne ta ukrep veljati 9. februarja 2011.
Člen 3
Ta sklep je naslovljen na države članice.
V Bruslju, 8. februarja 2010

Labels: 0
3
1
6